**projektas**

**reg. Nr. T-210**

**2.12. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl pasvalio rajono savivaldybės tarybos 2018 m. kovo 21 d. sprendimo Nr. T1-50 „Dėl viešosios įstaigos pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ pakeitimo** |

|  |  |  |
| --- | --- | --- |
| 2019 m. spalio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, viešosios įstaigos Pasvalio pirminės asmens sveikatos priežiūros centro įstatų, patvirtintų Pasvalio rajono savivaldybės tarybos 2006 m. liepos 12 d. sprendimu Nr. T1-164 „Dėl viešosios įstaigos Pasvalio pirminės asmens sveikatos priežiūros centro įstatų patvirtinimo“ (Savivaldybės tarybos 2017 m. gruodžio 20 d. sprendimo Nr. T1-272 redakcija), 20.6 punktu ir atsižvelgdama į viešosios įstaigos Pasvalio pirminės asmens sveikatos priežiūros centro vyriausiojo gydytojo 2019 m. spalio 8 d. raštą Nr. R3-281 „Dėl slaugos paslaugų plėtros namuose“ ir 2019 m. spalio 11 d. raštą Nr. R3-290 „Dėl pareigybių sąrašo“, Pasvalio rajono savivaldybės taryba nusprendžia:

1. Pakeisti viešosios įstaigos Pasvalio pirminės asmens sveikatos priežiūros centro valdymo struktūrą, patvirtintą Pasvalio rajono savivaldybės tarybos 2018 m. kovo 21 d. sprendimu Nr. T1-50 ,,Dėl viešosios įstaigos Pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“, ir išdėstyti ją nauja redakcija (pridedama).

2. Pakeisti viešosios įstaigos Pasvalio pirminės asmens sveikatos priežiūros centro pareigybių sąrašą, patvirtintą Pasvalio rajono savivaldybės tarybos 2018 m. kovo 21 d. sprendimu Nr. T1-50 ,,Dėl viešosios įstaigos Pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“, ir išdėstyti jį nauja redakcija (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-10-08, tel. (8 451) 54 086

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2018 m. kovo 21 d. sprendimo Nr. T1-50 „Dėl viešosios įstaigos pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ pakeitimo**

**2019-10-11**

Pasvalys

1. **Problemos esmė**

Sprendimo projektu siūloma pakeisti VšĮ Pasvalio pirminės asmens sveikatos priežiūros centro (toliau – Pasvalio PASPC) valdymo struktūrą, išbraukiant iš jos Kraštų ir Narteikių medicinos punktus, ir pareigybių sąrašą Atsižvelgiant į rajono gyventojų mažėjimą siekiant optimizuoti paslaugų teikimą ir užtikrinti sveikatos priežiūros paslaugų kokybę ir prieinamumą, Pasvalio PASPC plečiamos slaugos paslaugas namuose, atsisakant veiklos neefektyviai veikiančiuose Kraštų ir Narteikių medicinos punktuose.

2019 m. balandžio 9 d. gautas Pasvalio PASPC vadovo raštas, kuriame prašoma, siekiant optimizuoti paslaugų teikimą, racionaliai naudoti tiek žmogiškuosius, tiek materialiuosius resursus, užtikrinant paslaugų kokybę bei prieinamumą, leisti plėsti slaugas paslaugas namuose Narteikių, Kraštų, Meškalaukio ir Norgėlų medicinos punktų teritorijose, atsisakant veiklos pačiuose medicinos punktuose. Susipažinus su pateikta medžiaga, buvo paprašyta pateikti papildomos informacijos apie medicinos punktų veiklą. Papildoma informacija pateikta Pasvalio PASPC 2019 m. gegužės 17 d. rašte Nr. R3-148 „Dėl informacijos“. Visa pateikta informacija buvo svarstyta 2019 m. rugsėjo 17 d. vykusiame Socialinių reikalų, sveikatos ir aplinkos pasaugos posėdyje, kuriame dalyvavo ir PASPC vyr. gydytojas V. Povilionis. 2019 m. spalio 8 d. gautas Pasvalio PASPC raštas Nr. R3-281 „Dėl slaugos paslaugų plėtros namuose“.

2019 m. spalio 11 d. gautas Pasvalio PASPC raštas Nr. R3-290 „Dėl pareigybių sąrašo“. kuriame Savivaldybės tarybos prašoma koreguoti Pasvalio PASPC pareigybių sąrašą. Poreikis keisti pareigybių sąrašą atsirado dėl pasikeitusių teisės aktų, įstaigoje pertvarkius esamas ir įvedus naujas pareigybes. Pareigybių sąrašas papildomas šiomis pareigybėmis: slaugytojo padėjėjo, socialinio darbuotojo padėjėjo, vyresniojo psichikos sveikatos slaugytojo, duomenų apsaugos pareigūno, mechaniko. Visi raštai pridedami.

Atsižvelgiant į visą anksčiau pateiktą informaciją, parengtas sprendimo projektas, kuriame siūloma pakeisti Pasvalio PASPC valdymo struktūrą ir pareigybių sąrašą, patvirtintus Pasvalio rajono savivaldybės tarybos 2018 m. kovo 21 d. sprendimu Nr. T1-50 ,,Dėl viešosios įstaigos Pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“, ir išdėstyti juos nauja redakcija, išbraukiant iš valdymo struktūros Kraštų ir Narteikių medicinos punktus ir papildant pareigybių sąrašą. Priėmus sprendimą, būtų atsisakoma veiklos pačiuose medicinos punktuose, o slaugos paslaugos teikiamos pacientų namuose, taip priartinant sveikatos priežiūros paslaugas prie jų gavėjų gyvenamosios vietos.

Visa išsami informacija pateikta PASPC raštuose, kurie pridedami.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

VšĮ Pasvalio pirminės asmens sveikatos priežiūros centras.

**7. Sprendimo projekto rengimo metu gauti specialistų vertinimai ir išvados**

Nėra.

PRIDEDAMA:

1. Pasvalio PASPC 2019 m. balandžio 9 d. raštas Nr. R3-109 „Dėl slaugos paslaugų plėtros namuose“, 2 lapai.
2. Pasvalio rajono mero 2019 m. balandžio 30 d. raštas Nr. ARB-835 „Dėl slaugos paslaugų plėtros namuose“, 1 lapas.
3. Pasvalio PASPC 2019 m. gegužės 17 d. raštas Nr. R3-148 „Dėl informacijos“, 1 lapas.
4. Pasvalio PASPC 2019 m. spalio 8 d. raštas Nr. R3-281 „Dėl slaugos paslaugų plėtros namuose“, 1 lapas.
5. Pasvalio PASPC 2019 m. spalio 11 d. raštas Nr. R3-290 „Dėl pareigybių sąrašo“, 3 lapai.
6. Pasvalio PASPC struktūros lyginamasis variantas, 1 lapas.
7. Pasvalio PASPC pareigybių sąrašo lyginamasi variantas, 2 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė